**Gottesdeenst to´n 13. Sönndag na Trinitatis, 20. August 2023, Süderneuland  
Predigt to Lukas 10,25-37, Prädikant Thorsten Fritz, Hage**

Leev Gemeend!

De Prekentext vör verdaag hebb wie eben all in dee Lesung hört. Ik denk dat is ober nich verkehrt wenn ik uns de Text nochmal lees.

(Ut: dat groote Bibel-Billerbook up Platt)

***Een Mann snackt mit Jesus. De Lüüd höört to. De Mann fraggt: „Wat will Gott van mi?“ Jesus seggt: „Du kannst doch lesen! Wat steiht in de Bibel?“***

***„Du sallt Gott un dien Nahsten leev hebben!“***

***Jesus seggt: Maak dat!“***

***De Mann seggt:“Dat do ik. Man, welke Minschen sall ik denn all leev hebben?***

***Well is denn mien Nahste?“ Dor vertellt Jesus em een Geschickt:***

***Een Mann geiht van Jerusalem ut up Reisen. He will na Jericho. Unnerwegens fallt Räubers över em her. Se slaht em blöödig. Se nehmt em allns weg. Denn hautb se of. Se laat`em halfdood liggen.***

***Een Mann kummt dor langs. He arbeidt in`n Tempel in Jerusalem. He sall Gott dor deenen. He is een Preester. He sücht den blöödigen Mann. Man he kikkt flink weg und geiht vörbi.***

***Wedder kummt been Mann ut Jerusalem. He arbeidt ok in`n Tempel. Dor helpt he de Preester bi`n Gottsdeenst. Ok he sücht den blöödigen Mann. Ok he geiht vörbi.***

***Darnah kummt een Mann ut Samarien, een Samariter. De Lüüd ut Jerusalem verstaht sük nich.De Samariter sücht den Mann dor liggen. He blifft stahn. He geiht nah em hen. He maakt sein Wunnen rein. He maakt em dor`n Verband um. Denn helpt he den******Mann up sein Esel. He bringt em im een Weertshuus. Dor blievt se över Nacht. De Samariter sörgt för den Mann, de overall Wunnen hett. Annern Mörgen gifft he den Weertsmann Geld. He seggt: „Sörg good för den Mann.“***

***Disse Geschicht vertellt Jesus. Denn seggt he: „Welke van disse dree hett wusst, well sein Nahste is?“ De Mann, de fraggt hett, seggt: „De, de em hulpen hett.“***

***Jesus seggt: „Maak dat jüst so as he.“***

Disse Text gehört woll mit too de bekannteste Geschicht in uns Bibel.

Dor kommt een Mann no Jesus und fragt hum, well iss den min Nahste?

Jesus vertellt hum de Geschicht von de „En mit warm Hart“ - so der Överschrift für disse Geschichte up platt.

Door löppt een Mann van Jerusalem noch Jericho. Ik süllst bin een deel van disse Pad vör een poor Johr allmool süllst gahn. Ik kann jo woll seggen, wenn Du door halv dod ant schlootskant liggst, door find die so fieell keen Minsch! Dat iss een heel eensamen Pad, wor dat nicht vööl Stationen oder Huusen geben deit. De Pad besteiht am meesten ut Sand und de Temperarturen wonnen , je nahder du na Jericho kummst, immer hooger. Too Eeten und drinken kannst dor nich eben bit Tankstee anhollen, ass wie dat verdag so maken.

Genau upp diesse Pad, word de Mann överfallen. Wat dat voör een Mann is, kriegen wi ne to weten.

Aber wie kriegen to weten, wat de för Lüü vörbi kommen donn.

As erste kummt een Preester vorbie. Dat iss een Pastoor würden wie verdag seggen. Aber wat maakt de Mann? He kikkt flink no rechts und links und geiht wiider. Wo kann sowatt angaahn?

Een Passtor löppt wieder? Mach woll weehn, dat he nett up Weg noot Gottsdeenst iss und wat sull Gemeend woll seggen, wenn he door to laat ankommen deit. De wachten doch all up humm. Nee sall he woll docht hemmen. Ik mut flink wiider.

Ik hebb nu keen tied. Anners immer geern.

Als nächstes kummt dorr een Mann de helpt de Passtor int Gottsdeenst.

Hier wüürn wi seggen , dat iss een Karkenvörsteher. Mach wen he kummt de nett van Gottsdeenst und heet dat Geld vant Klingbüddel dorbi. Wat sull Gemeend woll seggen, wenn dat hier een Fall iss und see hum dat ganze Geld vant Kark wechnehmen? Nee, dat geiht nee, anners gern aber verdaag doch nich.

Ik hebb nu in Ohr waat nu enig Lüü seggen würden: Kiek wuss ik doch, de de jede Sönndag noot Kark hen fleegen deit, dat sünd de Schlimmsten! Als letztes kummt door een Samariter vörbi. Dortoo mutt man weeten, dat de Lüü ut Jerusalem löben, dat de Samariter nicht de richtig Gloven hebben. Am Besten nix mitnanner to doon hebben. Genau so een Mann helpt nu! Genau dee, van dee man dat heel nicht verwacht har. Disse Mann iss sück nicht to schaad und heelpt disse, half doot ant Schlootskaant liggende Mann. He fracht sück nich, ov hee überhaupt de tied heet. Hee weet: Hier iss hülp nödig und all anner speelt keen Ruul. Hee fracht ok nee wat heeb ik dorvan, wenn ik disse Mann nu heelpen do.

Verdag froogen bült erstmal , wat hebb ik dorvan wenn ik helpen do? Disse Samariter nich ! Hee packt eenfach an.

He helpt nich bloss , hee givt ook noch Geld, damit de Mann wider hulpen woot.

Ant Een van der Geschicht, fraggt Jesus nochmool, well van disse dree, hett wusst well sein Nahste is?

De Mann seegt: De, de hum hulpen hett.

Wo iss dat woll nu. Rund 2000 Johr laater?

Wenn ik nich hier bin, denn Arbei ik siet 30 Johr int Rettungsdienst und ik kann woll seegen, dat man een Minsch in Not hulpen hett bevöör de Rettungsdienst ankommen iss, dat kann ik an een hand offtellen.

Wenn dat umt heelpen geiht, worvan man nix för süük süllst heet, denn iss man doch heel fiell mit Utreeden. Genau ass uns beid ut de Vertellsels ut de Bibel van Jesus.

Und ik hebb dat Geföhhl, dat dat in de letzten Johren noch vööl schlimmer woorden iss. Dat maakt mi heel truurig.

Wat iss de bi wech, eben stohnblieben und annern de hülp to kaamen looten. Ok wenn ik van Medizin keen Ohnung hebb. Wat wirklich wichtig iss, dat de anner marken deiht: Door iss een bi mi, de lett mi hier nich eelen ant Schlootskaant liegen. Dat ist mennigmaal völl wichtiger ass een Ploster to kleeben.

De Hand hollen und annern bistahn in hör Not, dat iss mehr wehrt, als al anner up disse Welt.

Dat verlangt Jesus van uns, nich blott domals, sondern ook verdaag noch van uns. Dat iss genau so aktuell als vör 2000 Johr.

Und wenn dat nächstre mool een to di seegt: De de jede Sönndag not Kark fleegen deit, dat sünd de Schlimmsten!

Door kannst Du nu antwoorten: Nee dat stimmt nich! Dat sünd dee, dee nich eenfach vörbi loppen wenn Hülp not deit. Dat sind de, de mit anpacken und annern helpen. Egol well he iss, wat hee hett und woher hee kummt.

Dat is wohre hülp vör min Nahste, Dor too helpt uns Jesus güstern, verdaag und alltied! Door kannst di up verlaaten. Omen!